香港警察學院

香港警察學院前身為警察訓練學校，喺1948年成立，隸屬於香港警務處人事及訓練處，係香港警務處嘅主要訓練培育機構，負責絕大部份有關訓練同進修嘅事宜，以警察學院同大學混合嘅模式運作，係香港紀律部隊中唯一被授予專上教育嘅學院。除咗香港警察之外，學院亦為其他香港紀律部隊、香港政府部門、海外執法機關同埋國際刑警組織提供訓練課程。

爭議

2021年國安教育日小學生玩具槍風波 
喺2021年國安教育日，香港警察學院開放咗一啲場地俾公眾參觀，其中喺模擬港鐵車廂嘅場地入面，有小學生被影到用玩具槍指住其他同學，事件引起公眾嘩然，有媒體形容當時嘅情況就好似重演831事件咁樣。

泛民主派方面，資深傳媒人區家麟形容事件係震撼教育，八仙嶺大火倖存者張潤衡亦批評事件離譜，提及喺氣槍射擊訓練入面，學員會被教導接觸槍枝之前，就算係玩具槍都唔可以用來指住人，就算小學生無心，但在旁嘅警察亦應該阻止。但警察並無咁做，質疑警察係無知定係殺戮成性。

香港警察